text: 52-årig mand fra Vonge fundet
  19 oktober 2018 kl. 04.16
  52-årig mand fra Vonge har været forsvundet siden mandag. Fredag aften er manden fundet i god behold.
  Sydøstjyllands Politi har haft efterlyst en 52-årige mand, som mandag forlod sin bopæl i Vonge ved Tørring i Vejle Kommune. Fredag aften meddeler politiet, at manden er fundet i god behold. 
  De pårørende var bekymret for hans velbefindende, og derfor efterlyste politiet folk, der havde set hans bil eller været i kontakt med den forsvundne.
  Sydøstjyllands Politi oplyser fredag aften på twitter, at den 52-årige er fundet i god behold, og de ikke har yderligere oplysninger i sagen.
  